ΚΑΝΟΝΙΣΜΟΣ ( ΕΟΚ ) αριθ . 2286/91 ΤΗΣ ΕΠΙΤΡΟΠΗΣ της 29ης Ιουλίου 1991 για την τρίτη τροποποίηση του κανονισμού ( ΕΟΚ ) αριθ . 2159/89 περί καθορισμού των λεπτομερειών εφαρμογής των ειδικών μέτρων για τους καρπούς με κέλυφος και τα χαρούπια που προβλέπονται στον τίτλο ΙΙα του κανονισμού ( ΕΟΚ ) αριθ . 1035/72 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως των αγορών στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1623/91 ( 2 ), και ιδίως το άρθρο 14ζ,

τον κανονισμό ( ΕΟΚ ) αριθ . 2145/91 του Συμβουλίου της 15ης Ιουλίου 1991 για την τροποποίηση του κανονισμού ( ΕΟΚ ) αριθ . 790/89 όσον αφορά το ανώτατο όριο της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών ( 3 ), και ιδίως το άρθρο 2,

Εκτιμώντας :

ότι ο κανονισμός ( ΕΟΚ ) αριθ . 790/89 του Συμβουλίου της 20ής Μαρτίου 1989 για τον καθορισμό της κατ' αποκοπή συμπληρωματικής ενίσχυσης για τη σύσταση οργανώσεων παραγωγών και του ανώτατου όριου της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών ( 4 ), όπως τροποποιήθηκε από τον κανονισμό ( ΕΟΚ ) αριθ . 2145/91, καθόρισε, όσον αφορά τη χρηματοδοτική συμμετοχή του κράτους μέλους και της Κοινότητας, τα ανώτατα ποσά ανά εκτάριο, τα οποία διαφέρουν για την εκτέλεση ενεργειών εκρίζωσης που συνοδεύονται από τη φύτευση νέας φυτείας ή τη μετατροπή ποικιλίας με ενοφθαλμισμό, αφενός, και για την εκτέλεση των λοιπών ενεργειών, αφετέρου - ότι κρίνεται σκόπιμο να ορισθούν οι απαραίτητες λεπτομέρειες εφαρμογής προκειμένου να εφαρμοστεί αυτή η διαφοροποίηση ανάλογα με τη μορφή των πραγματοποιούμενων ενεργειών για την εκτέλεση του προγράμματος -

ότι, ως εκ τούτου, κρίνεται σκόπιμο να προβλεφθεί ότι, προκειμένου να τύχουν του μέγιστου ποσού συμμετοχής ανά εκτάριο, οι ενέργειες που συμβάλλουν ριζικά στη βελτίωση της ποιότητας του οπωρώνα οφείλουν να αναφέρονται στο σύνολο των δένδρων των εκτάσεων που θα αποτελέσουν το αντικείμενο των αντίστοιχων ενεργειών σε εκτέλεση του προγράμματος -

ότι κρίνεται σκόπιμο να υπενθυμιστεί ότι, σε εφαρμογή του κανονισμού ( ΕΟΚ ) αριθ . 790/89, η κοινοτική χρηματοδότηση, όσον αφορά αυτές τις ενέργειες εκρίζωσης που συνοδεύονται από τη φύτευση νέας φυτείας ή μετατροπής ποικιλίας, πρέπει να αναφέρεται αποκλειστικά στο τμήμα του οπωρώνα το οποίο είναι κατάλληλο να αποτελέσει αντικείμενο τέτοιων εργασιών χωρίς να καταχρεώσει το παραγωγικό κεφάλαιο της οργάνωσης παραγωγών -

ότι, προκειμένου να κριθεί κατά πόσο ολοκληρώθηκε το πρόγραμμα και να εξασφαλιστεί η καλή διαχείριση του καθεστώτος, κρίνεται σκόπιμο να προβλεφθεί ότι τα υποβαλλόμενα σχέδια οφείλουν να περιλαμβάνουν όλες τις χρήσιμες πληροφορίες όσον αφορά ιδιαίτερα τη μορφή των επιδιωκόμενων ενεργειών, τον τόπο εφαρμογής τους καθώς και το χρονοδιάγραμμα της εκτέλεσης του προγράμματος -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο κανονισμός ( ΕΟΚ ) αριθ . 2159/89 της Επιτροπής ( 5 ) τροποποιείται ως εξής :

1 . Προστίθεται το ακόλουθο άρθρο 7α :

"Άρθρο 7α

1 . Το μέγιστο ποσό των 475 Ecu ανά εκτάριο που καθορίζεται στο άρθρο 2 σημείο 1 του κανονισμού ( ΕΟΚ ) αριθ . 790/89 καταβάλλεται επί πέντε έτη για τις εκτάσεις στις οποίες, σε εφαρμογή του σχεδίου βελτίωσης της ποιότητας καθώς και της εμπορίας, το σύνολο των δένδρων του οπωρώνα παραγωγής καρπών με κέλυφος ή/και χαρουπιών αποτελεί το αντικείμενο, κατά τη διάρκεια της ίδιας περιόδου, εργασιών που συνδέονται με την εκτέλεση εκρίζωσης συνοδευόμενων από τη φύτευση νέας φυτείας ή/και ενεργειών μετατροπής ποικιλίας μέσω ενοφθαλμισμού .

2 . Για τις εκτάσεις που αναφέρονται στην παράγραφο 1, κατά τη διάρκεια των λοιπών ετών εκτέλεσης του προγράμματος που δεν καλύπτονται από την ενίσχυση που προβλέπεται στην παράγραφο αυτή, καταβάλλεται το μέγιστο ποσό των 200 Ecu ανά εκτάριο, το οποίο καθορίζεται στο τελευταίο εδάφιο του σημείου 1 του προαναφερόμενου άρθρου 2 ."

2 . Στο άρθρο 8, η παράγραφος 1 αντικαθίσταται από το ακόλουθο κείμενο :

"1 . Η οργάνωση παραγωγών υποβάλλει στην αρμόδια αρχή που ορίζεται από το κράτος μέλος το σχέδιο του προγράμματος προκειμένου να εγκριθεί, το οποίο παρουσιάζει τη μορφή του παραρτήματος ΙΙΙ και συνοδεύεται από όλα τα αποδεικτικά έγγραφα .

Το σχέδιο του προγράμματος αναφέρει με ακρίβεια κυρίως :

- τις εκτάσεις του οπωρώνα που πρόκειται να αποτελέσουν το αντικείμενο ενεργειών εκρίζωσης συνοδευόμενων από τη φύτευση νέας φυτείας ή/και ενεργειών μετατροπής ποικιλίας με ενοφθαλμισμό κατά τη διάρκεια τριών άλλων ετών, εντοπίζοντάς τες κατάλληλα με αναφορά του κτηματολογικού μητρώου ή με αρίθμηση ανά αγροτεμάχιο,

- το χρονοδιάγραμμα ετήσιας εκτέλεσης του προγράμματος για τις διάφορες ενέργειες που αναφέρονται στο άρθρο 7, διαχωρίζοντας τα σχετικά τεμάχια του οπωρώνα .

Οι εργασίες εκτέλεσης του προγράμματος δεν μπορούν να αρχίσουν πριν την έγκρισή του από την αρμόδια εθνική αρχή ."

3 . Το παράρτημα ΙΙΙ αντικαθίσταται από το παράρτημα του παρόντος κανονισμού .

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 29 Ιουλίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 118 της 20 . 5 . 1972, σ . 1 . ( 2 ) ΕΕ αριθ . L 150 της 15 . 6 . 1991, σ . 8 . ( 3 ) ΕΕ αριθ . L 200 της 23 . 7 . 1991, σ . 1 . ( 4 ) ΕΕ αριθ . L 85 της 30 . 3 . 1989, σ . 6 . ( 5 ) ΕΕ αριθ . L 207 της 19 . 7 . 1989, σ . 19 .

ΠΑΡΑΡΤΗΜΑ

"ΠΑΡΑΡΤΗΜΑ ΙΙΙ

ΠΕΡΙΓΡΑΦΗ ΤΟΥ ΠΡΟΓΡΑΜΜΑΤΟΣ ΒΕΛΤΙΩΣΗΣ ΤΗΣ ΠΟΙΟΤΗΤΑΣ ΚΑΙ ΤΗΣ ΕΜΠΟΡΙΑΣ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 8 ΠΑΡΑΓΡΑΦΟΣ 1

Α. Καθορισμός της σχετικής γεωργικής έκτασης

Β . Περιγραφή της αρχικής κατάστασης όσον αφορά :

1 . Την παραγωγή

- αριθμός εκμεταλλεύσεων, καλλιεργούμενη έκταση, απόδοση ανά εκτάριο, όγκος συγκομισθείσας παραγωγής και η σημασία της σε σχέση με την εθνική παραγωγή . Τα στοιχεία αυτά πρέπει να κατανεμηθούν ανά είδος ή ποικιλία καρπών με κέλυφος ή/και χαρουπιών,

- κατάσταση των οπωρώνων ( ηλικία, πυκνότητα, κλάδεμα και εμβόλια, ύπαρξη άλλων οπωροφόρων δένδρων κ.λπ .),

- τεχνική υποδομή των εκμεταλλεύσεων .

2 . Την τεχνική βοήθεια

3 . Την εμπορία

Σύντομη περιγραφή των εγκαταστάσεων, των εξοπλισμών και του υπάρχοντος δυναμικού .

Γ . Παραγωγικό δυναμικό - Στόχοι και προοπτικές για τη διάθεση των προϊόντων

Δ . Στόχοι που επιδιώκονται από το πρόγραμμα σε σχέση με την αρχική κατάσταση και τις ανάγκες της αγοράς όσον αφορά :

1 . Την παραγωγή

- εκρίζωση και καλλιέργεια ( φύτευση νέων ποικιλιών ή αντικατάσταση με άλλες δενδροκαλλιέργειες καρπών με κέλυφος ή/και χαρουπιών ),

- μετατροπή ποικιλίας (επιλογή ποικιλιών και εμβολίων ),

- συστήματα άρδευσης και κλαδέματος, διόρθωση της πυκνότητας του οπωρώνα,

- γονιμοποίηση ( γονιμοποιόντα δένδρα, μέλισσες ),

- προετοιμασία, βελτίωση και εμπλουτισμός του εδάφους ( αναλύσεις σχετικά με τα βιοχημικά συστατικά του εδάφους, βελτίωση των θρεπτικών συστατικών και της γονιμότητας,, προετοιμασία του εδάφους κ.λπ .),

- γενική βελτίωση ( αναζήτηση νέων υβριδίων ),

- προσαρμογή νέων ποικιλιών (πειραματικοί οπωρώνες που επιτρέπουν να μελετηθεί η ανάπτυξη και η απόδοσή τους ),

- λήψη πιστοποιημένου υλικού ( φυτώρια και οπωρώνες που παράγουν μοσχεύματα προοριζόμενα για τις εργασίες επιλογής και κλώνωσης ),

- αγώνας κατά των κλεφτών .

Το πρόγραμμα οριοθετεί με ακρίβεια τα αγροτεμάχια στα οποία εκτελούνται ενέργειες ή εργασίες .

2 . Την τεχνική βοήθεια ( ανάγκες προσωπικού που συνδέονται με την παραγωγή, την κατάρτιση και την εμπορική και διοικητική διαχείριση ).

3 . Την εμπορία ( απόκτηση εξοπλισμού αναγκαίου για την προετοιμασία για τη διάθεση στο εμπόριο, τη συσκευασία, την αποθεματοποίηση, την εισαγωγή συστημάτων πληροφορικής και τη διαχείριση των αποθεμάτων ).

Ε . Αναγκαίες επενδύσεις :

1 . Προβλεπόμενο κόστος κατανεμημένο ανά ενέργεια και έτος εκτέλεσης, το οποίο επιτρέπει κυρίως την εξαγωγή του ενιαίου κόστους κάθε ενέργειας και των στοιχείων που τη συνθέτουν .

2 . Συνολικό κόστος του προγράμματος, κατανεμημένο ανά ενέργεια, για το σύνολο της περιόδου εκτέλεσης του προγράμματος .

ΣΤ . Χρονοδιάγραμμα εκτέλεσης :

Ετήσια κλιμάκωση της εκτέλεσης των διαφόρων ενεργειών ανά τεμάχιο έκτασης ."